**Истинските истории зад всеки чат: българска история, част от глобалната кампания на Rakuten Viber**

*Viber трогва със завладяваща кампания по случай своята 10-годишнина, като представя вдъхновяващи истории от целия свят в мини-документални видеа*

**София, 4 ноември, 2020 г.** - [Rakuten Viber](https://www.viber.com/en/), едно от водещите приложения за комуникация в света, отбелязва своето десетилетие, като показва истинските хора и разказва историите, които те споделят отвъд чата.

Кампанията „Героите на Viber“ описва реални истории на хора от различни кътчета на света, които намират начин да променят живота си и този на другите хора, показвайки ни, че можем да живеем заедно в един по-хубав свят, когато сме свързани. Една от най-трогателните истории, част от финалната селекция, е именно от България. Тя се поражда от старанието и грижата на лекарите в УМБАЛ Бургас за недоносените бебета, които имат нужда от интензивни медицински грижи и са отделени от майките си в периода на пандемията. Те успяват да поддържат връзката между родителите и децата, дори да не могат да бъдат физически заедно. Така родителите могат да предадат любовта си към малките създания в първите дни от живота им. Благодарение на идеята на д-р Стилияна Томова, както и на ентусиазма на екипа в отделението по неонатология, видео разговорите във Viber са връзката между родителите и техните деца по време на пандемията.

Инициативата на екипа започва няколко дни след обявяване на извънредното положение в България тази пролет. В този период се полагат грижи за 15 бебета в отделението, като най-малкото се ражда с тегло едва 850 грама. Персоналът на отделението по неонатология полага специални усилия, за да успокои родителите, отделени от децата си. Общо 7 души вземат участие в провеждането на видео разговори с родителите - лекарите в отделението, специалисти по детски болести и неонатология, и специализанти. Те показват на родителите техните новородени чрез видео разговор.

**Вижте видеото с д-р Стиляна Томова тук:** <https://www.youtube.com/watch?v=NfrzkowweL0&feature=youtu.be>

Днес Viber слага под светлината на прожекторите герои от Русия, Алжир, Ирак, България, Гърция, Сърбия, Украйна, Непал, Шри Ланка и Филипините в поредица от 14 кратки видеоклипа, документиращи личните им истории. Мини поредицата „Героите на Viber” показва как те преодоляват трудни ситуации, пред които са изправени по впечатляващ начин. В поредицата присъстват лекар от Украйна, който създава общност за безплатен транспорт на медици до работните им места, майка на дете с увреждане от Русия която стартира градинарска общност, която ѝ помага да се справи с изпитанията. Двама влюбени от Шри Ланка, които успяват да намерят път към себе си с изпращането на един стикер през 2015 г. и днес продължават да бъдат щастливи заедно.

*“Искрено вярваме, че успехът на нашата платформа през последните 10 години е нещо, което дължим изцяло на потребителите си по цял свят - реалните хора, които използват Viber, за да се свързват с техните близки. Зад всеки чат във Viber стои истинска история. Ние обичаме нашите потребители и сме щастливи да бъдем част от ежедневието им. Споделяйки истински емоции като радост, щастие и понякога тъга - чрез нашата платформа показва нуждата и осмисля работата ни - именно да свързваме хората и да им помагаме да изразяват себе си. Благодарни сме на всички и заедно ще продължим своето развитие в бъдеще.“*, сподели Анна Знаменская, глобален директор развитие в Rakuten Viber.

**Зад всеки чат стои истинска история!**

Вижте всички вълнуващи истории в поредицата от видеа за „Героите на Viber” на:

<https://www.youtube.com/playlist?list=PLabDBry7gAGhQGvBqACcXcvhgqij3eZL->

**За Rakuten Viber:**

В Rakuten Viber свързваме хората, без значение кои са и откъде са. Нашите потребители по света имат достъп до разнообразие от функционалности като индивидуални съобщения, видео обаждания, групови чатове, актуализации и дискусии с техните любими марки и известни личности. Ние предоставяме на нашите потребители сигурна и свободна среда, където да споделят емоциите си.

Rakuten Viber е част от семейството на Rakuten Group, световен лидер в електронната търговия и финансовите услуги. Rakuten Viber е официален канал за комуникация на FC Barcelona, както и официален партньор на Golden State Warriors за изпращане на съобщения и разговори.

Присъединете се към Viber и се насладете на най-доброто комуникационно изживяване в света.